HU Az Európai Unió Hivatalos Lapja C 398/40

A Törvényszék 2015. október 7-i ítélete – Bilbaina de Alquitranes és társai kontra Bizottság

(T-689/13. sz. ügy) (1)

((„Környezetvédelem és az emberi egészség védelme - A »pitch, coal tar, high-temp. (szurok, kőszénkátrány, magas hőmérsékletű)« anyag »Aquatic Acute«-ként és »Aquatic Chronic«-ként való osztályozása - 1907/2006/EK és 1272/2008/EK rendeletek - Nyilvánvaló mérlegelési hiba - Valamely anyagnak az alkotóelemei alapján való osztályozása”))

(2015/C 398/50)

Az eljárás nyelve: angol

Felek

Felperesek: Bilbaína de Alquitranes, SA (Luchana-Baracaldo, Spanyolország); Deza, a.s. (Valašské Meziříčí, Cseh Köztársaság); Industrial Química del Nalón, SA (Oviedo, Spanyolország); Koppers Denmark A/S (Nyborg, Dánia); Koppers UK Ltd (Scunthorpe, Egyesült Királyság); Koppers Netherlands BV (Uithoorn, Hollandia); Rütgers basic aromatics GmbH (Castrop-Rauxel, Németország); Rütgers Belgium NV (Zelzate, Belgium); Rütgers Poland Sp. z o. o. (Kędzierzyn-Koźle, Lengyelország); Bawtry Carbon International Ltd (Doncaster, Egyesült Királyság); Grupo Ferroatlántica, SA (Madrid, Spanyolország); SGL Carbon GmbH (Meitingen, Németország); SGL Carbon GmbH (Bad Goisern am Hallstättersee, Ausztria); SGL Carbon (Passy, Franciaország); SGL Carbon, SA (La Coruña, Spanyolország); SGL Carbon Polska S.A. (Racibórz, Lengyelország); ThyssenKrupp Steel Europe AG (Duisburg, Németország); és Tokai erftcarbon GmbH (Grevenbroich, Németország) (képviselők: K. van Maldegem, C. Mereu, P. Sellar és M. Grunchard ügyvédek)

Alperes: Európai Bizottság (képviselők: P.-J. Loewenthal és Talabér-Ritz K. meghatalmazottak)

A felpereseket támogató beavatkozó: GrafTech Iberica, SL (Navarra, Spanyolország) (képviselők: C. Mereu, K. van Maldegem, P. Sellar és M. Grunchard ügyvédek)

Az alperest támogató beavatkozó: Európai Vegyianyag-ügynökség (ECHA) (képviselők: M. Heikkilä, W. Broere C. Jacquet meghatalmazottak)

Az ügy tárgya

Az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról szóló, 2013. október 2-i 944/2013/EU bizottsági rendelet (HL L 261., 5. o.) azon részében történő megsemmisítése iránti kérelem, amely a „pitch, coal tar, high-temp. (szurok, kőszénkátrány, magas hőmérsékletű)” (EK-szám: 266–028–2) anyag tekintetében az „Aquatic Acute 1 (H400)” és az „Aquatic Chronic 1 (H410)” osztályozást írja elő.

Az ítélet rendelkező része

1) A Törvényszék megsemmisíti az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról szóló, 2013. október 2-i 944/2013/EU bizottsági rendeletet azon részében, amely a „pitch, coal tar, high-temp. (szurok, kőszénkátrány, magas hőmérsékletű)” (EK-szám: 266–028–2) anyag tekintetében az „Aquatic Acute 1 (H400)” és az „Aquatic Chronic 1 (H410)” osztályozást írja elő.

2) Az Európai Bizottság viseli saját költségei mellett a Bilbaína de Alquitranes, SA, a Deza, a.s., az Industrial Química del Nalón, SA, a Koppers Denmark A/S, a Koppers UK Ltd, a Koppers Netherlands BV, a Rütgers basic aromatics GmbH, a Rütgers Belgium NV, a Rütgers Poland Sp. z o. o., a Bawtry Carbon International Ltd, a Grupo Ferroatlántica, SA, az SGL Carbon GmbH (Németország), az SGL Carbon GmbH (Ausztria), az SGL Carbon, az SGL Carbon, SA, az SGL Carbon Polska S.A., a ThyssenKrupp Steel Europe AG, a Tokai erftcarbon GmbH és a GrafTech Iberica, SL részéről felmerült költségeket.

3) Az Európai Vegyianyag-ügynökség (ECHA) maga viseli saját költségeit.

(1) HL C 85., 2014.3.22.